ለአለፉት አምሳ ዓመታት ፤በሦስት የዘመን ክልል የነበረውን/ ያለውን ትወልድ ኃይል አስተበብሮ፤ ለሀገር ግንባታ ለማሰለፍ የሚችል መንግሥት አልነበርም ። አሁንም የለም። ያ መሆኑ ቀርቶ እንዲያውም ትውልድን በመደብ፤ በዘርና ቋንቋ እየከፋፈሉ ማፋጀት ነበር ። ነውም። ያ ትልቅ ጉዳትና ዕልቂት አስክትሎ ነበር። አሁንም ሁኔታው እንደቀጠለ ይገኛል ። ይህ ሁኔታ ሊቀጥል አይገባውም። ሂደቱ አንድ ቦታ ሊሰበር ይገባዋል። ኢትዮጵያ የቅርስና -ውርስ ሀገር ነች ከተባለ፤ የቅርሱን ዓይነተኛ ቦታ ሊይዙ የሚገባቸው፤ ዜጎቿ ናቸው። ይህንን አመለካከት የሚረዳ ዜጋ ሁሉ፤ ትውልዱን በሙሉ የማክበርና የመንከባክብ ኃላፊነት እንዲሸከም ይጠበቅበታል።